
KORT BEGRUNDELSE
Den 8. december 2022 fremlagde Kommissionen til Rådet et forslag til Rådets forordning om kompetence, lovvalg, anerkendelse af retsafgørelser og accept af officielt bekræftede dokumenter vedrørende forældreskab og om indførelse af en europæisk forældreskabsattest (2022/0402 (CNS)). Rådet besluttede den 9. januar 2023 at høre Europa-Parlamentet om dette forslag (COM(2022) 695 final).
Formålet med forslaget er at styrke beskyttelsen af børns grundlæggende rettigheder og andre rettigheder i grænseoverskridende situationer, herunder deres ret til identitet, ikkeforskelsbehandling og privatliv og familieliv samt til arv og underholdspligt i en anden medlemsstat, idet der først og fremmest tages hensyn til barnets tarv. 
For at løse problemerne med anerkendelse af forældreskab til alle formål og lukke det eksisterende hul i EU-retten foreslår Kommissionen, at der vedtages EU-regler om international kompetence med hensyn til forældreskab (fastlæggelse af, hvilken medlemsstats retter der er kompetente til at behandle spørgsmål om forældreskab, herunder fastlæggelse af forældreskab i grænseoverskridende situationer) og gældende ret (udpegelse af den nationale lovgivning, der bør finde anvendelse på forældreskabsspørgsmål, herunder fastlæggelse af forældreskab, i grænseoverskridende situationer), for derefter at lette anerkendelsen i en medlemsstat af det forældreskab, der er fastslået i en anden medlemsstat. Kommissionen foreslår også, at der oprettes en europæisk forældreskabsattest, som børn (eller deres juridiske repræsentanter) kan anmode om og anvende til at dokumentere forældreskab i en anden medlemsstat.
I betragtning af ovennævnte mål samt de mange hindringer og de eksisterende huller i EU-retten skal Europa-Parlamentets Udvalg om Kvinders Rettigheder og Ligestilling sikre, at denne anerkendelse og ligestilling mellem kønnene på passende vis indarbejdes i den kommende forordning.
Denne forordning bør sikre, at børn – uanset deres familiemæssige situation og uden forskelsbehandling, navnlig over for kvinder og par af samme køn eller i strid med barnets tarv – nyder godt af deres rettigheder og bevarer deres retlige status i forbindelse med grænseoverskridende situationer.
Når en medlemsstat ikke anerkender forældreskab, der er etableret i en anden medlemsstat, berører det især regnbuefamilier (LGBTIQ+-familier) samt andre typer familier, der ikke passer til kernefamiliemodellen. 
Det er også nødvendigt at understrege, at EU's medlemsstater er nødt til at anerkende slægtskabsforhold for at give børn mulighed for uhindret at udøve retten til at færdes og opholde sig frit på alle medlemsstaternes område med hver af deres forældre som fastsat i artikel 21, stk. 1, i traktaten om Den Europæiske Unions funktionsmåde (TEUF), og at anvendelsen af denne ret er afgørende for at sikre kønsligestilling. 
I henhold til Kommissionens forslag er listen over grunde til afslag på anerkendelse af forældreskab udtømmende og nævner bl.a. hensynet til den offentlige orden (ordre public). I den henseende skal denne artikel anvendes af medlemsstaternes retter og andre kompetente myndigheder under fuld overholdelse, opfyldelse og beskyttelse af de grundlæggende rettigheder og principper i chartret, særlig artikel 21 om retten til ikkeforskelsbehandling. De kompetente myndigheder bør derfor ikke kunne anvende undtagelsen vedrørende offentlig orden til at forskelsbehandle kvinder og par af samme køn, og den skal altid være i overensstemmelse med og fremme barnets tarv.
Opnåelse af et Europa med ligestilling mellem kønnene og fjernelse af strukturel ulighed kræver et stærkt engagement ikke blot fra EU-institutionerne, de politiske beslutningstagere og ngo'erne, men også fra medlemsstaterne.

ÆNDRINGSFORSLAG
[bookmark: IntroA]Udvalget om Kvinders Rettigheder og Ligestilling opfordrer Retsudvalget, som er korresponderende udvalg, til at tage hensyn til følgende:

<RepeatBlock-Amend><Amend>Ændringsforslag		<NumAm>1</NumAm>
<DocAmend>Forslag til forordning</DocAmend>
<Article> Betragtning 4 a (ny)</Article>

	

	Kommissionens forslag
	Ændringsforslag

	
	(4a)	De grundlæggende retsprincipper som omhandlet i denne forordning skal fortolkes strengt i overensstemmelse med EU-Domstolens retspraksis. I sin dom C-490/20 gentog EU-Domstolen den holdning, at "begrebet »den offentlige orden« som begrundelse for en fravigelse af en grundlæggende frihed skal fortolkes strengt, således at dets rækkevidde ikke ensidigt kan fastlægges af den enkelte medlemsstat uden EU-institutionernes kontrol."


[bookmark: PasteOldAMEnd]</Amend>
<Amend>Ændringsforslag		<NumAm>2</NumAm>

<DocAmend>Forslag til forordning</DocAmend>
<Article>Betragtning 11</Article>
	

	Kommissionens forslag
	Ændringsforslag

	(11)	Børn har en række rettigheder som følge af forældreskab, herunder retten til identitet, navn, nationalitet (hvis reguleret af jus sanguinis), forældremyndighed og samværsret med deres forældre, underholdsrettigheder, arverettigheder og retten til at blive retligt repræsenteret af deres forældre. Manglende anerkendelse i en medlemsstat af forældreskab, der er fastslået i en anden medlemsstat, kan have alvorlige negative konsekvenser for børns grundlæggende rettigheder og for de rettigheder, som de har i henhold til national ret. Dette kan få familier til at indlede en retssag med henblik på at få forældreskabet til deres barn anerkendt i en anden medlemsstat, selv om resultatet af sådanne sager ikke er sikkert, og de medfører betydelige tids- og omkostningsmæssige konsekvenser for både familier og medlemsstaternes retssystemer. I sidste ende kan familier blive afskrækket fra at udøve deres ret til fri bevægelighed af frygt for, at forældreskabet til deres barn ikke vil blive anerkendt i en anden medlemsstat med henblik på rettigheder, der følger af national ret.
	(11)	Børn har en række rettigheder som følge af forældreskab, herunder retten til identitet, navn, nationalitet (hvis reguleret af jus sanguinis), forældremyndighed og samværsret med deres forældre, underholdsrettigheder, arverettigheder og retten til at blive retligt repræsenteret af deres forældre. Manglende anerkendelse i en medlemsstat af forældreskab, der er fastslået i en anden medlemsstat, kan have alvorlige negative konsekvenser for børns grundlæggende rettigheder og for de rettigheder, som de har i henhold til national ret. Dette kan få familier til at indlede en retssag med henblik på at få forældreskabet til deres barn anerkendt i en anden medlemsstat, selv om resultatet af sådanne sager ikke er sikkert, og de medfører betydelige tids- og omkostningsmæssige konsekvenser for både familier og medlemsstaternes retssystemer. I sidste ende kan familier blive afskrækket fra at udøve deres ret til fri bevægelighed af frygt for, at forældreskabet til deres barn ikke vil blive anerkendt i en anden medlemsstat med henblik på rettigheder, der følger af national ret. At lade familier falde uden for det system, som samfundet bygger på, udgør forskelsbehandling af børnene og deres familier: Deres ret til sikkerhed og værdighed skal opretholdes. At nægte visse familier retten til at eksistere er at nægte dem deres personlige værdighed og strider mod vores europæiske værdier og indsatsen for at fremme kønsligestilling. Når en medlemsstat ikke anerkender forældreskab, der er etableret i en anden medlemsstat, berører det især regnbuefamilier (LGBTIQ+-familier) samt andre typer familier, der ikke passer til kernefamiliemodellen. Dette er især tilfældet, når der ikke er en biologisk forbindelse mellem forældrene og barnet. Denne forordning bør sikre, at børn – uanset deres familiemæssige situation og uden forskelsbehandling – nyder godt af deres rettigheder og bevarer deres retlige status i forbindelse med grænseoverskridende situationer.


</Amend>
<Amend>Ændringsforslag		<NumAm>3</NumAm>
<DocAmend>Forslag til forordning</DocAmend>
<Article>Betragtning 14</Article>
	

	Kommissionens forslag
	Ændringsforslag

	(14)	I henhold til artikel 21 i TEUF og den afledte ret, som fortolket af Domstolen, kan respekten for en medlemsstats nationale identitet i henhold til artikel 4, stk. 2, i TEU og en medlemsstats grundlæggende retsprincipper ikke tjene som begrundelse for at nægte at anerkende et slægtskabsforhold mellem børn og deres forældre af samme køn med henblik på at udøve de rettigheder, som et barn har i henhold til EU-retten. I forbindelse med udøvelsen af sådanne rettigheder kan der desuden fremlægges bevis for forældreskab på en hvilken som helst måde52. En medlemsstat har derfor ikke ret til at kræve, at en person fremlægger enten de attester, der er omhandlet i denne forordning, og som ledsager en retsafgørelse eller et officielt bekræftet dokument om forældreskab, eller den europæiske forældreskabsattest, der er oprettet ved denne forordning, hvis personen i forbindelse med udøvelsen af retten til fri bevægelighed påberåber sig rettigheder, som et barn har i henhold til EU-retten. Dette bør dog ikke i sådanne tilfælde forhindre en person i at vælge også at fremlægge den relevante attest eller den europæiske forældreskabsattest, der er fastsat i denne forordning. For at sikre, at unionsborgere og deres familiemedlemmer informeres om, at de rettigheder, som et barn har i henhold til EU-retten, ikke berøres af denne forordning, bør de former for attester og den europæiske forældreskabsattest, der er knyttet som bilag til denne forordning, indeholde en erklæring om, at den relevante attest eller den europæiske forældreskabsattest ikke berører de rettigheder, som et barn har i henhold til EU-retten, navnlig de rettigheder, som et barn har i henhold til EU-retten om fri bevægelighed, og at beviset for forældre-barn-forholdet kan fremlægges på en hvilken som helst måde med henblik på udøvelsen af sådanne rettigheder.
	(14)	I henhold til artikel 21 i TEUF og den afledte ret, som fortolket af Domstolen, kan respekten for en medlemsstats nationale identitet i henhold til artikel 4, stk. 2, i TEU og en medlemsstats grundlæggende retsprincipper ikke tjene som begrundelse for at nægte at anerkende et slægtskabsforhold mellem børn og deres forældre af samme køn med henblik på at udøve de rettigheder, som et barn har i henhold til EU-retten. Afgørelser om at nægte at anerkende sådanne forhold må aldrig gå imod barnets tarv, som der til enhver tid skal tages hensyn til. Hensyn til barnets tarv må under ingen omstændigheder bruges som et påskud til at nægte at anerkende et slægtskabsforhold på grundlag af forældrenes sociale køn. I forbindelse med udøvelsen af sådanne rettigheder kan der desuden fremlægges bevis for forældreskab på en hvilken som helst måde52. En medlemsstat har derfor ikke ret til at kræve, at en person fremlægger enten de attester, der er omhandlet i denne forordning, og som ledsager en retsafgørelse eller et officielt bekræftet dokument om forældreskab, eller den europæiske forældreskabsattest, der er oprettet ved denne forordning, hvis personen i forbindelse med udøvelsen af retten til fri bevægelighed påberåber sig rettigheder, som et barn har i henhold til EU-retten. Dette bør dog ikke i sådanne tilfælde forhindre en person i at vælge også at fremlægge den relevante attest eller den europæiske forældreskabsattest, der er fastsat i denne forordning. For at sikre, at unionsborgere og deres familiemedlemmer informeres om, at de rettigheder, som et barn har i henhold til EU-retten, ikke berøres af denne forordning, bør de former for attester og den europæiske forældreskabsattest, der er knyttet som bilag til denne forordning, indeholde en erklæring om, at den relevante attest eller den europæiske forældreskabsattest ikke berører de rettigheder, som et barn har i henhold til EU-retten, navnlig de rettigheder, som et barn har i henhold til EU-retten om fri bevægelighed, og at beviset for forældre-barn-forholdet kan fremlægges på en hvilken som helst måde med henblik på udøvelsen af sådanne rettigheder.

	_________________
	_________________

	52 Domstolens domme af 25. juli 2002, C-459/99, MRAX, ECLI:EU:C:2002:461, præmis 61 og 62, og af 17. februar 2005, C-215/03, Oulane, ECLI:EU:C:2005:95, præmis 23-26.
	52 Domstolens domme af 25. juli 2002, C-459/99, MRAX, ECLI:EU:C:2002:461, præmis 61 og 62, og af 17. februar 2005, C-215/03, Oulane, ECLI:EU:C:2005:95, præmis 23-26.


</Amend>
<Amend>Ændringsforslag		<NumAm>4</NumAm>
<DocAmend>Forslag til forordning</DocAmend>
<Article>Betragtning 36</Article>
	

	Kommissionens forslag
	Ændringsforslag

	(36)	For at lette anerkendelsen af retsafgørelser og officielt bekræftede dokumenter om forældreskab bør denne forordning fastsætte ensartede kompetenceregler for fastlæggelse af forældreskab med et grænseoverskridende element. Denne forordning bør også præcisere retten for børn under 18 år til at få mulighed for at give udtryk for deres synspunkter i retssager, som de er omfattet af.
	(36)	For at lette anerkendelsen af retsafgørelser og officielt bekræftede dokumenter om forældreskab bør denne forordning fastsætte ensartede kompetenceregler for fastlæggelse af forældreskab med et grænseoverskridende element. Denne forordning bør også præcisere retten for børn under 18 år til at få mulighed for at give udtryk for deres synspunkter i retssager, som de er omfattet af, som fastsat i artikel 12 i FN's konvention om barnets rettigheder.


</Amend>
<Amend>Ændringsforslag		<NumAm>5</NumAm>
<DocAmend>Forslag til forordning</DocAmend>
<Article>Betragtning 42</Article>
	

	Kommissionens forslag
	Ændringsforslag

	(42)	Hvis kompetencen ikke kan fastslås på grundlag af de generelle alternative kompetenceregler, bør retterne i den medlemsstat, hvor barnet befinder sig, have kompetence. Med reglen om tilstedeværelse bør retterne i en medlemsstat navnlig kunne udøve kompetence over for børn, der er statsborgere i tredjelande, herunder ansøgere om eller modtagere af international beskyttelse såsom flygtningebørn og internationalt fordrevne børn som følge af forstyrrelser i deres stat eller sædvanlige opholdssted.
	(42)	Hvis kompetencen ikke kan fastslås på grundlag af de generelle alternative kompetenceregler, bør retterne i den medlemsstat, hvor barnet befinder sig, have kompetence. Med reglen om tilstedeværelse bør retterne i en medlemsstat navnlig kunne udøve kompetence over for børn, der er statsborgere i tredjelande, herunder ansøgere om eller modtagere af international beskyttelse såsom flygtningebørn og internationalt fordrevne børn samt ofre for menneskehandel som følge af forstyrrelser i deres stat eller sædvanlige opholdssted.


</Amend>
<Amend>Ændringsforslag		<NumAm>6</NumAm>
<DocAmend>Forslag til forordning</DocAmend>
<Article>Betragtning 49</Article>
	

	Kommissionens forslag
	Ændringsforslag

	(49)	Sager om fastlæggelse af forældreskab i henhold til denne forordning bør som et grundlæggende princip give børn under 18 år, der er genstand for disse sager, og som er i stand til at danne deres egen mening, i overensstemmelse med Domstolens retspraksis, en reel og effektiv mulighed for at give udtryk for deres synspunkter, og ved vurderingen af barnets tarv bør der lægges behørig vægt på disse synspunkter. Spørgsmålet om, hvem der skal høre barnet, og hvordan barnet høres, skal denne forordning dog lade national ret og nationale procedurer i medlemsstaterne afgøre. Hertil kommer, at selv om høringen af barnet forbliver en ret for barnet, bør den ikke udgøre en absolut forpligtelse, selv om den bør vurderes under hensyntagen til barnets tarv.
	(49)	Ifølge artikel 12 i FN's konvention om barnets rettigheder og ifølge chartrets artikel 24, stk. 1, har alle børn ret til at give udtryk for deres synspunkter, følelser og ønsker i forbindelse med alle spørgsmål, der berører dem, og til at få deres synspunkter taget op til overvejelse og taget alvorligt. Således bør sager om fastlæggelse af forældreskab i henhold til denne forordning som et grundlæggende princip give børn under 18 år, der er genstand for disse sager, og som er i stand til at danne deres egen mening, i overensstemmelse med Domstolens retspraksis, en reel og effektiv mulighed for at give udtryk for deres synspunkter, og ved vurderingen af barnets tarv bør der lægges behørig vægt på disse synspunkter. Spørgsmålet om, hvem der skal høre barnet, og hvordan barnet høres, skal denne forordning dog lade national ret og nationale procedurer i medlemsstaterne afgøre. Hertil kommer, at selv om høringen af barnet forbliver en ret for barnet, bør den ikke udgøre en absolut forpligtelse, selv om den bør vurderes under hensyntagen til barnets tarv.


</Amend>
<Amend>Ændringsforslag		<NumAm>7</NumAm>

<DocAmend>Forslag til forordning</DocAmend>
<Article>Betragtning 56</Article>
	

	Kommissionens forslag
	Ændringsforslag

	(56)	Når det er begrundet i almene hensyn, bør det i ekstraordinære tilfælde være muligt for retter og andre kompetente myndigheder, der fastslår forældreskab i medlemsstaterne, at undlade at anvende visse bestemmelser i fremmed ret, når det i en konkret sag ville være klart uforeneligt med grundlæggende retsprincipper (ordre public) i den pågældende medlemsstat at anvende disse bestemmelser. Retterne eller andre kompetente myndigheder bør dog ikke kunne anvende ordre public-undtagelsen med henblik på at undlade at anvende en anden stats lovgivning, når dette ville være i strid med chartret og navnlig chartrets artikel 21, som forbyder forskelsbehandling.
	(56)	Når det er begrundet i almene hensyn, bør det i ekstraordinære tilfælde være muligt for retter og andre kompetente myndigheder, der fastslår forældreskab i medlemsstaterne, at undlade at anvende visse bestemmelser i fremmed ret, når det i en konkret sag ville være klart uforeneligt med grundlæggende retsprincipper (ordre public) i den pågældende medlemsstat at anvende disse bestemmelser. Retterne eller andre kompetente myndigheder bør dog ikke kunne anvende ordre public-undtagelsen med henblik på at undlade at anvende en anden stats lovgivning, når dette ville være i strid med chartret og navnlig chartrets artikel 21, som forbyder forskelsbehandling, eller i strid med barnets tarv. Det skal understreges, at EU's medlemsstater er nødt til at anerkende slægtskabsforhold for at give børn mulighed for uhindret at udøve retten til at færdes og opholde sig frit på alle medlemsstaternes område med hver af deres forældre som fastsat i artikel 21, stk. 1, i traktaten om Den Europæiske Unions funktionsmåde (TEUF), og at anvendelsen af denne ret er afgørende for at sikre kønsligestilling. Navnlig bør de kompetente myndigheder ikke kunne anvende undtagelsen vedrørende offentlig orden til at diskriminere mod kvinder eller par af samme køn.


</Amend>
<Amend>Ændringsforslag		<NumAm>8</NumAm>
<DocAmend>Forslag til forordning</DocAmend>
<Article>Betragtning 60 a (ny)</Article>
	

	Kommissionens forslag
	Ændringsforslag

	
	(60a)	For at undgå en fragmentering af retssystemerne for grænseoverskridende familier skal Kommissionen i samarbejde med medlemsstaterne udarbejde en model for internationale aftaler, som vil være baseret på reglerne og principperne i denne forordning og vil kunne anvendes af medlemsstaterne til at indgå bilaterale forbindelser med tredjelande og anvende gensidig anerkendelse af forældreskab.


</Amend>
<Amend>Ændringsforslag		<NumAm>9</NumAm>

<DocAmend>Forslag til forordning</DocAmend>
<Article>Betragtning 75</Article>
	

	Kommissionens forslag
	Ændringsforslag

	(75)	Almene hensyn bør gøre det muligt for medlemsstaternes retter eller andre kompetente myndigheder under særlige omstændigheder at nægte at anerkende eller i givet fald acceptere en retsafgørelse eller et officielt bekræftet dokument vedrørende forældreskabet, der er fastslået i en anden medlemsstat, hvis en sådan anerkendelse eller accept i et givet tilfælde ville være åbenbart uforenelig med grundlæggende retsprincipper (ordre public) i den pågældende medlemsstat. Retterne eller andre kompetente myndigheder bør dog ikke kunne nægte at anerkende eller i givet fald acceptere en retsafgørelse eller et officielt bekræftet dokument, der er udstedt i en anden medlemsstat, når dette ville være i strid med chartret, navnlig artikel 21, som forbyder forskelsbehandling.
	(75)	Almene hensyn bør gøre det muligt for medlemsstaternes retter eller andre kompetente myndigheder under særlige omstændigheder at nægte at anerkende eller i givet fald acceptere en retsafgørelse eller et officielt bekræftet dokument vedrørende forældreskabet, der er fastslået i en anden medlemsstat, hvis en sådan anerkendelse eller accept i et givet tilfælde ville være åbenbart uforenelig med grundlæggende retsprincipper (ordre public) i den pågældende medlemsstat. Retterne eller andre kompetente myndigheder bør dog ikke kunne nægte at anerkende eller i givet fald acceptere en retsafgørelse eller et officielt bekræftet dokument, der er udstedt i en anden medlemsstat, når dette ville være i strid med chartret, navnlig artikel 21, som forbyder forskelsbehandling, navnlig mod kvinder og par af samme køn, eller i strid med barnets tarv.


</Amend>
<Amend>Ændringsforslag		<NumAm>10</NumAm>
<DocAmend>Forslag til forordning</DocAmend>
<Article>Betragtning 99 a (ny)</Article>
	

	Kommissionens forslag
	Ændringsforslag

	
	(99a)	Det skal understreges, at manglende anerkendelse af forældreskab kan have skadelige følger for børn i familier af alle sammensætninger, herunder fratagelse af børnenes retmæssige arv eller deres ret til at få en af deres forældre til at fungere som deres juridiske repræsentant i spørgsmål om eksempelvis lægebehandling, børnepasning og uddannelse.


</Amend>
<Amend>Ændringsforslag		<NumAm>11</NumAm>
<DocAmend>Forslag til forordning</DocAmend>
<Article>Betragtning 99 b (ny)</Article>
	

	Kommissionens forslag
	Ændringsforslag

	
	(99b)	Det skal understreges, at visse typer familier ofte oplever en byrde med hensyn til at få fastlagt slægtskab gennem retssystemerne samt de sagsomkostninger, der knytter sig til en sådan proces. Retssikkerhed om anerkendelse vil derimod mindske de alvorlige bekymringer og problemer, som nogle familier oplever, når de rejser eller færdes i EU.


</Amend>
<Amend>Ændringsforslag		<NumAm>12</NumAm>
<DocAmend>Forslag til forordning</DocAmend>
<Article>Artikel 1 – stk. 1</Article>
	

	Kommissionens forslag
	Ændringsforslag

	Denne forordning fastsætter fælles regler om kompetence og lovvalg i forbindelse med fastlæggelse af forældreskab i en medlemsstat i grænseoverskridende situationer, fastsætter fælles regler for anerkendelse eller i givet fald accept i en medlemsstat af retsafgørelser om forældreskab og af officielt bekræftede dokumenter om forældreskab, der er udstedt eller registreret i en anden medlemsstat, og indfører en europæisk forældreskabsattest.
	Denne forordning fastsætter fælles regler om kompetence og lovvalg i forbindelse med fastlæggelse af forældreskab i en medlemsstat i grænseoverskridende situationer, fastsætter fælles regler for anerkendelse eller i givet fald accept i en medlemsstat af retsafgørelser om forældreskab og af officielt bekræftede dokumenter om forældreskab, der er udstedt eller registreret i en anden medlemsstat, og indfører en europæisk forældreskabsattest.

	
	Disse regler finder anvendelse på alle familier uanset deres karakter eller type og på sager om børn, der er adopteret i en medlemsstat af en eller begge forældre.


</Amend>
<Amend>Ændringsforslag		<NumAm>13</NumAm>
<DocAmend>Forslag til forordning</DocAmend>
<Article>Artikel 4 – stk. 1 – nr. 1</Article>
	

	Kommissionens forslag
	Ændringsforslag

	1.	"forældreskab": det forhold mellem forældre og barn, der er fastlagt ved lov. Det omfatter den retlige status som barn af en bestemt forælder eller bestemte forældre
	1.	"forældreskab": det forhold mellem barn og forældre, der er fastlagt ved lov. Det omfatter den retlige status som barn af en bestemt forælder eller bestemte forældre

	
	(Denne ændring fra "forældre og barn" til "barn og forældre" finder anvendelse hele teksten igennem. Hvis det vedtages, skal ændringerne foretages alle relevante steder).


<TitreJust>Begrundelse</TitreJust>
Forordningen har til formål at værne om barnets rettigheder som følge af den kendsgerning, at barnet har en forælder, og forældreskabet er fastlagt ved lov. Dette ændringsforslag har til formål bedre at afspejle denne børnefokuserede tilgang.
</Amend>
<Amend>Ændringsforslag		<NumAm>14</NumAm>
<DocAmend>Forslag til forordning</DocAmend>
<Article>Artikel 17 – stk. 2 a (nyt)</Article>
	

	Kommissionens forslag
	Ændringsforslag

	
	2a.	Disse regler finder anvendelse på alle familier uanset deres karakter eller type og på sager om børn, der er adopteret i en medlemsstat af en eller begge forældre.


</Amend>
<Amend>Ændringsforslag		<NumAm>15</NumAm>

<DocAmend>Forslag til forordning</DocAmend>
<Article>Artikel 22 – stk. 2</Article>
	

	Kommissionens forslag
	Ændringsforslag

	2.	Stk. 1 anvendes af medlemsstaternes retter og andre kompetente myndigheder under overholdelse af de grundlæggende rettigheder og principper i chartret, særlig artikel 21 om retten til ikkeforskelsbehandling.
	2.	Stk. 1 anvendes af medlemsstaternes uafhængige retter og andre kompetente myndigheder under fuld overholdelse, opfyldelse og beskyttelse af de grundlæggende rettigheder og principper i chartret, særlig artikel 21 om retten til ikkeforskelsbehandling, og må under ingen omstændigheder anvendes som et påskud til at forskelsbehandle på grund af forældrenes sociale køn. Afgørelser om at nægte at anerkende sådanne forhold må aldrig gå imod barnets tarv, som der til enhver tid skal tages hensyn til.


</Amend>
<Amend>Ændringsforslag		<NumAm>16</NumAm>

<DocAmend>Forslag til forordning</DocAmend>
<Article>Artikel 31 – stk. 1 – litra a</Article>
	

	Kommissionens forslag
	Ændringsforslag

	a)	hvis en sådan anerkendelse åbenbart vil stride mod grundlæggende retsprincipper i den medlemsstat, hvor anerkendelsen påberåbes, under hensyntagen til barnets interesser
	a)	hvis en sådan anerkendelse åbenbart vil stride mod grundlæggende retsprincipper i den medlemsstat, hvor anerkendelsen påberåbes, og altid under hensyntagen til og med beskyttelse af barnets interesser


</Amend>
<Amend>Ændringsforslag		<NumAm>17</NumAm>
<DocAmend>Forslag til forordning</DocAmend>
<Article>Artikel 39 – stk. 1 – litra a</Article>
	

	Kommissionens forslag
	Ændringsforslag

	a)	hvis en sådan anerkendelse åbenbart vil stride mod grundlæggende retsprincipper i den medlemsstat, hvor anerkendelsen påberåbes, under hensyntagen til barnets interesser
	a)	hvis en sådan anerkendelse åbenbart vil stride mod grundlæggende retsprincipper i den medlemsstat, hvor anerkendelsen påberåbes, og altid under hensyntagen til og med beskyttelse af barnets interesser. Hensyn til barnets tarv må under ingen omstændigheder bruges som et påskud til at nægte at anerkende et slægtskabsforhold på grundlag af forældrenes sociale køn.


</Amend>
<Amend>Ændringsforslag		<NumAm>18</NumAm>

<DocAmend>Forslag til forordning</DocAmend>
<Article>Artikel 45 – stk. 2</Article>
	

	Kommissionens forslag
	Ændringsforslag

	2.	Grundlæggende retsprincipper (ordre public) som omhandlet i stk. 1 anvendes af retterne og andre kompetente myndigheder i medlemsstaterne under overholdelse af de grundlæggende rettigheder og principper, der er fastsat i chartret, særlig artikel 21 om retten til ikkeforskelsbehandling.
	2.	Grundlæggende retsprincipper (ordre public) som omhandlet i stk. 1 anvendes af retterne og andre kompetente myndigheder i medlemsstaterne under fuld overholdelse, opfyldelse og beskyttelse af de grundlæggende rettigheder og principper i chartret, særlig artikel 21 om retten til ikkeforskelsbehandling, og derfor under hensyntagen til rettighederne for kvinder og par af samme køn. Den skal altid være i overensstemmelse med og fremme barnets tarv.


</Amend>
<Amend>Ændringsforslag		<NumAm>19</NumAm>
<DocAmend>Forslag til forordning</DocAmend>
<Article>Artikel 49 – stk. 3 – litra h a (nyt)</Article>
	

	Kommissionens forslag
	Ændringsforslag

	
	ha)	attesten gøres tilgængelig på alle EU's officielle sprog og i punktskrift og udfærdiges i et kønsneutralt sprog.


</Amend>
<Amend>Ændringsforslag		<NumAm>20</NumAm>
<DocAmend>Forslag til forordning</DocAmend>
<Article>Artikel 70 – stk. 1</Article>
	

	Kommissionens forslag
	Ændringsforslag

	1.	Senest [5 år efter denne forordnings anvendelsesdato] forelægger Kommissionen Europa-Parlamentet, Rådet og Det Europæiske Økonomiske og Sociale Udvalg en rapport om anvendelsen af denne forordning, herunder en evaluering af eventuelle praktiske problemer, der er opstået, understøttet af oplysninger fra medlemsstaterne. Rapporten ledsages om nødvendigt af et lovgivningsforslag.
	1.	Senest [3 år efter denne forordnings anvendelsesdato] forelægger Kommissionen Europa-Parlamentet, Rådet og Det Europæiske Økonomiske og Sociale Udvalg en rapport om anvendelsen af denne forordning, herunder en evaluering af eventuelle praktiske problemer, der er opstået, understøttet af oplysninger fra medlemsstaterne. Rapporten ledsages om nødvendigt af et lovgivningsforslag.


</Amend>
<Amend>Ændringsforslag		<NumAm>21</NumAm>
<DocAmend>Forslag til forordning</DocAmend>
<Article>Artikel 70 – stk. 2 – litra a</Article>
	

	Kommissionens forslag
	Ændringsforslag

	a)	antallet af anmodninger om afslag på anerkendelse af en retsafgørelse eller et officielt bekræftet dokument, der fastslår forældreskab med bindende retsvirkning i oprindelsesmedlemsstaten i henhold til artikel 32, og antallet af tilfælde, hvor der er givet afslag på anerkendelse
	a)	antallet af anmodninger om afslag på anerkendelse af en retsafgørelse eller et officielt bekræftet dokument, der fastslår forældreskab med bindende retsvirkning i oprindelsesmedlemsstaten i henhold til artikel 32, og antallet af tilfælde, hvor der er givet afslag på anerkendelse, samt grundene til disse afslag som fastsat i bestemmelserne i denne forordnings artikel 31


</Amend>

</RepeatBlock-Amend>

